cyanic-selkie/wikianc huggingface dataset:
Tverrelva (Stryn)
Elva har utspring fra Tystigbreen, og renner først mot vest gjennom Tverrelvskaret. Senere snur den mot sør og faller ned den bratte dalsiden til Sunndalen. Elva deler seg her i to deler, hvorav den største danner Tverrelvfossen før den munner ut i Sunndøla, mens en mindre grein renner ned mot Sunndalssætra og munner ut i Sunndøla en halv kilometer øst for fossen.
Strynevassdraget ble vernet mot kraftutbygging i Verneplan IV for vassdrag i 1993. Hele elveløpet ligger innenfor Breheimen nasjonalpark.
778 f.Kr.
776 f. Kr. er et årstall på 700-tallet f. Kr..
Send in the Clowns
«Send in the Clowns» er en sang skrevet og komponert av Stephen Sondheim for musikalen A Little Night Music i 1973. Musikalen var basert på Ingmar Bergmans komedie Sommernattens smil fra 1955.
Kontekst
«Send in the Clowns» er en ballade som fremføres i andre akt; den synges av rollefiguren Desirée, som ser tilbake på livets skuffelser og ironiske øyeblikk. Hun ser blant annet tilbake på en kjærlighetshistorie hun hadde mange år tilbake med advokaten Fredrik. Desirée møter han igjen etter at de ikke har sett hverandre på mange år, men finner ut at han er i et ufullbyrdet ekteskap med en langt yngre kvinne. Hun foreslår å gifte seg med ham for å få han ut av situasjonen, men han avslår. Desirée synger denne låten som en reaksjon på Fredriks avslag. Hun er sint og såret, og avslaget får henne til å reflektere over hvor mange muligheter hun har forspilt i årenes løp. Sangen blir senere sunget som en koda når Fredriks kone tar med seg sønnen og forlater ham. Fredrik kan endelig takke ja til Desirées frieri.
Andre tolkninger
Sondheim skrev sangen til skuespilleren Glynis Johns, som var den første som spilte rollen som Desirée på Broadway. Sondheim uttalte i flere intervjuer at Johns fikk rollen i musikalen fordi hun var en kjent, glamorøs og dyktig skuespiller, med et renommé som ville kaste glans over hele oppsetningen, men at hun ikke var noen stor sanger, og ikke var i stand til å holde en tone. Han bestemte seg derfor for å skrive en sang med svært korte tekstsekvenser, slik at den ville passe bedre til hennes begrensede stemmerepertoar. Slik kom han på ideen om å formulere sangteksten hovedsakelig i form av (retoriske) spørsmål. Sangen er bygd opp av fire vers og en bro, og benytter en komplisert skiftende taktart (compound meter), der teksten er førende for hvor mange slag det er i hver enkelt takt.
Det ble Sondheims mest populære sang da Frank Sinatra spilte den inn i 1973 og da Judy Collins' versjon ble en hitsingel i både 1975 og 1977. I ettertid har sangen blitt en jazz-standardlåt, og blitt sunget av blant andre Sarah Vaughan, Shirley Bassey, Judi Dench, Grace Jones, Barbra Streisand, Zarah Leander, The Tiger Lilies, Joyce Castle, Ray Conniff, Glenn Close, Cher, Bryn Terfel, Plácido Domingo og Madonna.
Betydning
Ordet «clowns» i sangtittelen refererer ikke til sirkusklovner, men henspiller på tåper («fools»). Sondheim sa i et intervju: "«Jeg får mange brev med spørsmål om hva tittelen betyr og hva sangen handler om; jeg trodde aldri den skulle bli esoterisk. Jeg ville bruke bilder i teksten som var hentet fra teaterets verden, fordi (rollefiguren) er en skuespiller, men det skal jo ikke være som et sirkus (...) Det er en teaterreferanse som betyr at hvis forestillingen ikke går bra, la oss sende inn klovnene; med andre ord, la oss ta spøkene. Det jeg alltid vil vite når jeg skriver en låt er hvordan slutten skal bli, så «Send in the Clowns» falt ikke til ro før jeg skrev ned linja «Don't bother, they're here» («Ikke bry deg, de er her»), som betyr at vi er disse tåpene.»"Sondheim har kalt låten «angerens sang». Låten vant en Grammy Award for årets beste sang i 1976.
Motufoua
Motufoua er den største landsbyen på atollen Vaitupu i stillehavsnasjonen Tuvalu. Motufoua hadde et innbyggertall på 1024 i 2002.
Matúš Kozáčik
Matúš Kozáčik (født 27. desember 1983) er en slovakisk fotballtrener og tidligere fotballspiller som er keepertrener for den tsjekkiske klubben FC Viktoria Plzeň.
Landslaget
Han ble tatt ut i s EM-tropp til EM i Frankrike 2016.
Money Mad (1908)
Money Mad er en amerikansk stum kort kriminalfilm fra regissert av D. W. Griffith. Filmen er basert på novellen "Bare kjøtt" av Jack London.
Handling
Hovedpersonen er en gammel gjerrigknark som kommer i besittelse av en bunt med sedler, som han hadde stjålet fra en veske som en jente hadde mistet. I en bank veksler han disse pengene for å få gullmynter. Men dette blir lagt merke til av et par kjeltringer, og de følger etter ham hjem. Etter å ha brutt seg inn i leiligheten hans overrasker de ham og dreper ham. Kjeltringene frakter deretter byttet til en liten hytte hvor de holder til. Men når de forsøker å dele byttet, skyter den ene kjeltringen den andre som på sin side stikker ham med en kniv.
Men den gamle kvinnen som kjeltringene hadde leid hytta fra dukker opp, og hun oppdager begge kjeltringene nå døde. Men når kvinnen griper det stjålne tyvgodset deres, slår også hun ned et tent stearinlys i gulvet. Det tar ikke særlig lang tid før hele bygningen blir overtent, og den gamle kvinnen dør under brannen.
Marserne (Italia)
Marserne var et av folkeslagene i antikkens Italia, og deres hovedby var Marruvium (det nåværende San Benedetto dei Marsi) på østsiden av den nå uttørkede Fucinosjøen. Det området som de bodde i kalles nå Marsica, og er en del av provinsen L'Aquila i regionen Abruzzo.
Dette folkeslaget må ikke forveksles med de germanske marserne.
Historie
Den tidligste omtalen av marserne i Italia forteller at de inngikk i en allianse med vestinerne, pelignerne og marrucinerne. De sluttet seg til samnitterne i deres krig mot romerne i 308 f.Kr., og da de ble slått, ble romerne alliert i 304 f.Kr.. Et kortvarig opprør to år senere førte til at de mistet noen av sine landområder, men de fikk lov til å gjeninntre i alliansen med romerne, og de forble lojale inntil forbundsfellekrigen. Deres soldater ble alltid betraktet som de beste blant de italienske stammene. I forbundsfellekrigen, som på grunn av marsernes fremtredende rolle også kalles den marsiske krigen, kjempet de modig mot den romerske overmakten. De ble ledet av Quintus Poppaedius Silo, og skjønt de ble slått flere ganger, endte krigen med at de fikk de ønskede rettighetene som romerske borgere. Marserne var et hardført fjellfolk, berømt for sitt mot. Det finnes en talemåte om at romerne aldri triumferte over dem, og heller ikke triumferte uten dem. De var også kjent for sine prester og trollmenn, som ofte gjorde bruk av slangetemming og anvendte særpregede remedier.
Språk
Marserne talte opprinnelig en dialekt av det umbriske språket, som er en del av den italiske språkstammen. Latin, som ble talt av romerne, var opprinnelig et meget lite italisk språk, men det ble utbredt i takt med Romerrikets ekspansjon.
Den romerske kolonien Alba Fucens, som lå tett ved det nordvestlige hjørnet av Fucinosjøen, ble grunnlagt i 303 f.Kr. i det området som ellers tilhørte equerne, og den brakte marserne i tettere kontakt med de latinsk-talende romerne. Kontakten ble enda tettere da kolonien Carsioli (tett ved det nåværende Carsoli), ble opprettet i 298 f.Kr., også det i equernes område. Påvirkningen fra det latinske språket påvises av den tyske historikeren Mommsen, som påpeker at de myntene Quintus Silo slo under forbundsfellekrigen, brukte det latinske ordet "Italia," mens øvrige opprørsledere utstedte mynter med inskripsjonen på oskisk.
De lokale inskripsjonene fra perioden 300 til 150 f.Kr. viser hvordan det latinske språket vant innpass i marsernes landområder og hvordan marserne tilpasset det, blant annet ved å bruke oskisk-umbriske endelser i noen av ordene, for eksempel ved å endre -tio- til -tso-.
Hans-Wiggo Knudsen
Hans-Wiggo «WH» Frederik Knudsen (født 11. august 1944 i Herlufsholm i Danmark, død 19. mars 2020 i Roskilde ) var en dansk bygningskonstruktør og kajakkroer som deltok i de olympiske leker i 1964 og 1968.
Sportskarriere
I OL i 1964 deltok han sammen med barndomsvennen Preben Sten Jensen i toer-kajakk på 1 000-meter-distansen, hvor de endte på en samlet niendeplass. I OL i 1968 deltok han i firerkajakk med Harry Sørensen, Jørgen Andersen og Sten Lund Hansen, og dette laget sluttet likeledes som nummer ni på 1 000-meter-distansen.
Yrkeskarriere
Knudsen var utlært tømrer og ble senere utdannet bygningskonstruktør. Et opphold på Grønland i begynnelsen av 1970-årene førte til at han ble gift med en lokal kvinne og bosatte seg i Sisimiut. Han ble medeier i ingeniørfirmaet Permagreen som stod bak en lang rekke byggeprosjekter på Grønland.
Privatliv
HW Knudsen var gift med Nanna, og de fikk to barn. Utover et hus i Sisimiut hadde de også et hus i Næstved, og han og Nanna flyttet dit da de ble pensjonister. Han ble i 2018 diagnostisert med lungefibrose, og hans død to år senere var forårsaket av dette i samspill med COVID-19.
Kamerun under Sommer-OL 2008
Kamerun under Sommer-OL 2008. Trettifire sportsutøvere fra Kamerun deltok i ni sporter under Sommer-OL 2008 i Beijing. Det var tolvte gangen Kamerun deltok i et OL. De kom på delt 52.-plass med en gullmedalje. Franck Moussima var landets flaggbærer under åpningsseremonien.
Ipsos
Ipsos er et fransk selskap som tilbyr meningsmålinger, markedsundersøkelser og annen anvendt samfunnsforskning. Selskapet ble stiftet i 1975 og har hovedkontor i Paris. Det er notert på Euronext Paris.
Ipsos har virksomhet i 87 land.
Ricardo Arjona
Edgar Ricardo Arjona Morales, bedre kjent som bare Ricardo Arjona [utt: / arhona / ] (født 19. januar 1964 i Jocotenango i Sacatepéquez), er en guatemalansk artist som tar del i hele prosessen med å komponere musikken og å skrive tekstene.
John Skaara
John Skaara (født 23. februar 1943) er en lokalpolitiker som representerer Høyre. Han var ordfører i Eigersund kommune fra 2003 til 2007.
Ricardo Arjona
Biografi
Ricardo Arjona er en megastjerne både i USA og Latin-Amerika. Til sammen har 44-åringen solgt over 13 millioner plater.
Ricardo Arjona er en sanger, komponist og låtskriver som ble født i Jocotenango den 19. januar 1964. Da han var tre år gammel, flyttet han og familien hans til Guatemala by.
John Skaara
På 1970 tallet var han i en kort periode medlem av Venstre/Det Nye Folkepartiet før han gikk over til Høyre. Som ordfører er han mest kjent for at han samlet alle ordførere i Rogaland i et krav om at Statoil fortsatt skulle ha hovedkvarteret i Stavanger.
Skaara er utdannet lærer og var rektor i over 30 år.
Ricardo Arjona
Biografi
I motsetning til Shakira, for eksempel, så gjorde Arjona ikke suksess i hjemlandet. Han måtte til utlandet. I Mexico gjorde han suksess i begynnelsen av 1990-tallet, så i hele Latin-Amerika og det spansktalende USA.
Før han begynte å synge på ordentlig, jobbet han som lærer på en grunnskole i Guatemala. Han var glad i å spille basketball. Han var så dyktig at han spilte basketball for Guatemalas landslag.
Året 2000 var han på turné i Latin-Amerika: «Galeria Caribe tour». 12 måneder varte turnét. To og en halv millioner mennesker presset seg sammen foran scenen og sang sammen med Ricardo Arjona. Tre gigantiske turneer har han hatt siden han ble kjent internasjonalt: 1) «Animal Nocturno tour», 2) «Galeria Caribe tour» og 3) «Santo Pecado tour».
Den guatemalanske popstjernen Ricardo Arjona kom med ny plate Adentro (Sony BMG Norte) i USA og Latin-Amerika den 6. desember 2005. Den er en kritikerrost CD. Adentro inneholder 16 låter man ikke blir skuffet av.
Music Awards
Ricardo Arjona har vunnet mange priser.
The Billboard Latin Music Awards
Arjona var nominert til The Billboard Latin Music Awards 2006, for best Latin Pop Album of the Year, «Adentro». Tidligere i vinter 2006 var han nominert til en grammypris, som tilsvarer spellemannprisen i Norge. I kategorien «Beste pop latino plate» vant han ikke, men den italienske sangerinen Laura Pausini.
I september 2006 ble han nominert til 4 grammypriser.
Latin Grammy Awards - Grammypris
Ricardo Arjona høstet en pris på en forrykende fest i New York den 2. november 2006. Den guatemalanske megastjernen håvet inn trofeet for beste mannlige pop-album
Grammy Awards 2006 - Grammypris
Det var Guatemala som også kunne triumfere under Grammy-utdeling i Los Angeles den 11. februar (2007): Ricardo Arjona.
Den guatemalanske popstjernen tok med seg en grammy hjem etter utdelinga natt til mandag (12. feb – norsk tid). Han var nominert til «Beste latin pop plate», og endte med trofeet. Han måtte imidlertid dele det gjeve trofeet med meksikaneren Julieta Venegas. Begge ble belønnet med trofeet for beste latin pop album, Ricardo Arjona med hans kritikerroste album «Adentro» og Julieta Venegas med albumet «Limon y Sal».
«Adentro» tar for seg den betente saken til ulovlige immigranter i USA, som gjør den til en kritikerrost plate.
Det er første gang en artist fra Guatemala har hentet med seg et grammy-trofé.
Grammy-prisene regnes som musikkverdenens svar på filmbransjens Oscars, og til sammen deles det ut priser i 108 kategorier fordelt på 20 forskjellige sjangre. Navnet «Grammy» er egentlig en forkortelse for Gramophone Awards, «Grammofonutmerkelsene», som første gang ble delt ut i 1959.
Årets priser ble delt ut i Los Angeles natt til mandag (12. feb) norsk tid.
Ricardo Arjonas turné
Den guatemalanske artisten solgte over en million album av den nyeste plata «Adentro» på knapt 3 måneder og totalt har han solgt mer enn enn 12 millioner plater og hatt flere nummer én-singler enn Juanes, den colombianske sangeren som var i Norge i desember 2005 i anledning Nobel Fredspriskonsert.
Ricardo Arjonas «Adentro»-turné går for fulle hus både i Latin-Amerika og i USA, og i Argentina har Arjona slått knock-out både på Rolling Stones og U2.
Ricardo Arjonas stil
Ricardo Arjona er ingen Latino-popens førsteelsker, men sangene hans er til ettertanke. Han gjør akkurat det motsatte av Julio Iglesias, nemlig IKKE lage sensuell pop for å forføre lytteren. Siden debuten midt på 80-tallet har Ricardo Arjona skrevet kun på spansk. Det er mange latinamerikanske pop-stjerner som gradvis har beveget seg bort fra den latinske tradisjonen og skrevet bare engelsktalende låter, for eksempel, Shakira, Enrique Iglesias, m.fl., men ikke Ricardo Arjona.
Hans første plata het "Déjame Decir Que Te Amo" ['La meg fortelle deg at jeg elsker deg']. Den ga han ut i 1985. Han var 21 og forelsket. Andre plater som ble gitt ut seinere inneholder noen rolige ballader, men ikke fartsfylte låter. Han tar sterkt avstand fra den første plata han ga ut da han opptrådte som en smørsanger. Han mener den er den verste han noen gang har gitt ut.
Arjona fikk sitt endelige gjennombrudd i 1993 med plata "Animal Nocturno" og nå er han en av de helt store i Latin-Amerika.
Om religionen
Han skriver helt enestående tekster som av og til er til og med profetiske. Omkring et år før katastrofen i New York (11. september 2001) utga han en sang hvor han nesten ord for ord forteller den tragiske historien. Hans sanger har ofte vært veldig kontroversielle, fordi han eksempelvis ikke står tilbake fra å angripe de tusenvis religiøse sekter som finnes i Latin-Amerika: "Jesus er mer enn en gruppe av damer med meget dårlig samvittighet som forsøker å komme til himmelen med velgjørenhet. Hvis du vil være et aktivt medlem, skal du først vise bestyrelsen din sveitsiske bankkonto og dine offisielle forbindelser". Eller litt seinere i samme sang: "I denne verden er det flere religioner enn lykkelige barn" og "Jesus, kom ikke tilbake! forbli i himmelen".
EM i terrengsykling 2019
EM i terrengsykling 2019 ble arrangert i Brno i Tsjekkia fra 25. til 28. juli 2019.
Ricardo Arjona
Om religionen
USA står også under kniven: "Når du er 18 er du et barn når det gjelder om å få en drink på en pub. Men du er allerede en voksen mann når det gjelder om å gå i krig og å slå i hjel. Viva Vietnam y que viva Forrest Gump. Viva Wall Street y que viva Donald Trump. Viva el Seven Eleven”.
Telthus
Telthus er et militært lager for lokale avdelinger i mobiliseringshæren. Telthusene er knyttet til hærordningen av 1628, og var ofte sentralt plassert i bygdene, for eksempel ved siden av kirken. I 1666 bestemte kongen at ekserserplassen skulle være ved kirken og at soldatene skulle øve etter gudstjenesten. Telthusene som egne bygg ble vanlig tidlig på 1700-tallet.
Bakgrunn og utvikling
Opprinnelig ble deler av militærutrustningen oppbevart på loftet inne i kirkene. Gulatingsloven fra rundt 1100 bestemte at langsskipsseilet skulle oppbevares i kirken og denne ordningen ble videreført i Magnus Lagabøters landslov. Tradisjonen med lagring av militært materiell i kirkene ble tatt opp igjen i 1628 og fastsatt i forordninger av 1643 og 1646. Det militære materiellet hadde ikke særlig omfang før etter 1704 da telt, kanoner og kjøretøy trengte lagerplass. Soldatenes personlige utstyr ble tatt vare på av bøndene. Femmannsteltene som ble tatt i bruk fra rundt 1705, skulle oppbevares i kirkene, og teltene ble trolig hengt opp. Flere steder – blant annet i Gudbrandsdalen – ble selve rommet der telt og annet fellesutstyr ble lagret, omtalt som telthus.
Ved kirkesalget i 1720-årene ble menighetene innehavere av kirkebyggene, og kongens direkte myndighet falt bort. Både i Gudbrandsdalen og andre steder ble det reist egne telthus; de første rundt 1726. Det kan tildels ha vært eksisterende bygg som loft og stabbur som ble tatt i bruk som telthus, og nybygg ble satt på stolper etter mønster av loft og stabbur. Hovedregelen var at telthuset skulle reises ved kirken eller på annet beleilig sted i kompaniets distrikt.
Utforming
Telthusene har i sin form stor likhet med et stort stabbur, og de er i to etasjer. Telthusene kunne også bli brukt som kornmagasin. Kornmagasinet oppført i 1786 på gården Kåterud i Stange, ble i 1794 overtatt av Stange infanterikompani som telthus og flyttet til Kirkejordet.
Eksempler
Telthuset ved Eidsberg kirke ble reist i 1720 og var i militær bruk (hovedsakelig for kavaleriet) til 1977 da det ble overført til Folkenborg museum. På Maihaugen står et telthus oppført på Toftemoen på Dovre i 1751, flyttet til Lillehammer i 1932. Kråkstad kirke og Løken kirke har bevarte telthus. Kongsvinger museum har et telthus fra 1727 og det antas å være et av de eldste bevarte.
Teava
Teava er den største landsbyen på øya Niutao i stillehavsnasjonen Tuvalu. Teava hadde et innbyggertall på 1024 i 2002.
Telthus
Eksempler
Det har stått telthus ved Ullensaker og Nannestad kirker. Telthuset ved Ullensaker ble flyttet til Gardermoen i 1855. Kompaniene beholdt sine telthus ved kirkene lenge etter at eksersisen flyttet til Gardermoen. I Stjørdals-distriktet ble telthusene trolig reist fra rundt 1750.
Telthusbakken i Oslo ligger like ved siden av Gamle Aker kirke. Opprinnelsen til navnet er et telthus reist i 1755 ved kirkegårdsmuren; bygget ble revet tidlig på 1800-tallet. En rekke telthus er bevart på norske friluftsmuseer, blant annet på Maihaugen og på Glomdalsmuseet.
På Gardermoen sto noen av de gamle telthusene fra 1700-1800-tallet til 1996 da de ble flyttet til et kultursenter. Telthuset på Steinkjersannan ble oppført i 1839 i tømmer i to etasjer. Det sto opprinnelig i Steinkjer og ble senere flyttet til Steinkjersannan. I 1977 omgjort til kapell for leiren. På Lahaugmoen står et telthus som hadde en lås med årstallet 1728. Bygget blir kalt stabburet, er fredet og brukes som lokalt museum.
Under Cover
Under Cover er et coveralbum fra Ozzy Osbourne.
Sporliste
* Bonusspor på dobbelt-sidet versjon, duett med Kelly Osbourne
Francesco Cavalli
Francesco Cavalli (1602–1676) var en italiensk komponist og organist, i vår tid hovedsakelig kjent for sine operaer.
Michael Durrell
Michael Durrell (født 6. oktober 1943 i Brooklyn i New York) er en amerikansk skuespiller.
Francesco Cavalli
Karriere
I 1620 ble Cavalli organist i kirka Santi Giovanni e Paolo, en post han først sa fra seg da han i 1630 giftet seg med den velhavende enken Maria Schiavina. De forble barnløse, og hun døde i 1652.
Michael Durrell
Durrell begynte sin karriere som skuespiller i rollen som advokat Peter Wexler på TV-kanalen CBS sin såpeopera The Guiding Light. I 1969 dukket Durrell opp på teaterscenen for første gang i oppsetningen Cock-A-Doodle-Dandy som ble oppsatt ved Lyceum Theatre i New York City. Andre TV-roller han har hatt var som politimann Moraga i den kortvarige dramaserien Shannon (1981–1982) som hadde skuespiller Kevin Dobson i hovedrollen, og deretter som Nicholas Stone fra 1984 til 1985 på CBS-programmet Alice.
Francesco Cavalli
Karriere
Etter en konkurranse ble Cavalli Markuskirkas andreorganist i 1639. Han oppførte sin første opera Le Nozze di Teti e di Peleo ved historiens første offentlige operahus, Teatro San Cassiano som var grunnlagt to år tidligere. Cavallis andre opera var Gli amori d'Apollo e di Dafne. I 1641 kom La Didone med en libretto av Giovanni Francesco Busenello – han hadde også skrevet librettoen til Monteverdis  L’incoronazione di Poppea. 1642 starter med La virtù de' strali d'Amore, et samarbeid med librettisten Giovanni Faustini (1615–1651) – deres siste felles prosjekt var La Calisto i 1651, året Faustini døde. I mellomtiden var Cavalli blitt internasjonalt kjent, operaene Egisto (Paris, 1646) og Giasone (1649) hører til de mest spilte operaene på 1600-tallet. Hans største rival var Antonio Cesti (med l'Orontea).
I 1651 reiste Cavalli til Napoli og oppførte tre av sine verk. Operaen Orione (1653) ble oppført da Ferdinand IV ble valgt til konge av romerne; Hypermestra (1658) ble bestilt av Carlo de' Medici.
Michael Durrell
En annen av hans velkjente roller var i 1983 med science fiction miniserien V og året etter hadde han en rolle i oppfølgeren V: The Final Battle som karakteren Robert Maxwell og han gjentok denne rolle i de to første episodene av V: The Series. Durrell spilte rollen som D.A. Lloyd Burgess i den populære TV-serien Matlock 1986 til 1990, og som Dr. John Martin, faren til Donna Martin i den populære TV-serien Beverly Hills, 90210, der han hadde en tilbakevendende rolle. Durrell har også hatt en gjesterolle i Star Trek: Deep Space Nine, i episoden Sanctuary.
Francesco Cavalli
Strid i Paris
På kardinal Mazarins «invitasjon» reiste Cavalli til Paris i april 1660 for å oppføre operaer i anledning bryllupet til kong Ludvig XIV av Frankrike og Maria Theresia av Spania. Cavalli, som ikke var frisk, reiste motstrebende og kun på grunn av Mazarins politiske påtrykk. Oppholdet ble en stor nedtur for den seiersvante komponisten. Protegéen Mazarin døde etter at Cavalli var ankommet Paris, i tillegg kom oppføringsproblemer eller intriger hovedsakelig initiert av kongen og satt ut i livet av ballettkomponisten Jean-Baptiste Lully. Resultatet ble at operaen Cavalli komponerte i anledning bryllupet, Ercole amante («Den forelskede Herkules»), ikke ble ferdig i tide. Siden det nye teateret i Tuileriene ikke var ferdig, ble Cavallis suksessopera Xerse oppført i Louvres kunstgalleri. Xerse ble utstyrt med en fransk ouverture og korene ble erstattet med balletter med musikk av Lully. Lullys bidrag fikk all oppmerksomhet og Cavallis italienske opera gikk helt upåaktet hen; han ble ikke en gang nevnt som komponist.
Ett og et halvt år senere ble Ercole Amante oppført i Palais des Tuileries. Framføringen varte i seks timer og innimellom ble det spist og danset til Jean-Baptiste Lullys balletter, minst 21 i tallet Oppføringen ble en av de mest minneverdige hendelser i musikkhistorien da Ludvig XIV av Frankrike danset i siste akt av Ballett Royal des sept Planetes, først som Mars, deretter som Pluto og tilslutt som Solen. Mens kongen opptrådte messet hoffet «lenge leve Solkongen», og med det fikk kongen sitt kjente tilnavn. Lullys balletter ble bejublet, men Cavallis opera fikk en svært reservert mottakelse, delvis fordi den var på italiensk språk og kanskje fordi en kastratsanger opptrådte.
Siste år
Cavalli returnerte til Venezia i 1662. Han var så nedbrutt av nederlagene i Paris at han uttalte at han var ferdig med å skrive operaer, men når alt kom til alt ble det ytterligere seks operaer fram til 1673. I 1665 ble Cavalli førsteorganist i Markuskirken etter at Massimiliano Neri reiste til Bonn. Maestro di cappella i San Marco ble han først i 1668, etter at Giovanni Rovetta døde. Cavalli beholdt posten som kapellmester ved Markuskirken til sin død. I 1669 komponerte Cavalli Coriolano for teateret i Piacenza. Mot slutten av livet skrev han bare kirkemusikk, blant annet et rekviem til sin egen gravferd. Cavalli er gravlagt i San Lorenzo-kirken.
Innflytelse
Cavalli var den mest innflytelsesrike operakomponisten på midten av 1600-tallet, en tid da operaen opplevde en veritabel opptur i kjølvannet av Monteverdis pionérarbeid tidlig på 1600-tallet. Sammen med librettisten Giovanni Faustini Cavalli, som han i 1640-årene skrev de fleste operaene sammen med, medvirket Cavalli til å gjøre opera til en populær underholdningsform. Han reduserte Monteverdis ekstravagante orkester til mindre og billigere ensembler tilpasset offentlige operahus, og innførte bel canto med melodiøse arier, som lamento, og populære komiske typer i sine operaer.
30 av totalt ca. 40 operaer er bevart, de fleste oppevares i Biblioteca Marciana i Venezia (fra Marco Contarinis samling). Cavallis operaer inneholder alle 1600-tallet karakteristiske overdrivelser og absurditeter, men viser også at Cavalli hadde en bemerkelsesverdig sans såvel for dramatiske virkemidler som for en musikalsk letthet og en grotesk humor som kjennetegner de store italienske operaene fram til Alessandro Scarlattis død. Cavallis operaer ble i tråd med tidens praksis vanligvis bare oppført én sesong. Raymond Leppard sto for den første nyoppføringen. Det skjedde i 1960-årene under Glyndebourne Festival. Senere er flere av Cavallis operaer blitt nyoppført, spesielt La Calisto med blant annet René Jacobs.
Bossa Nova Baby
«Bossa Nova Baby» er en amerikansk sang, skrevet av Jerry Leiber og Mike Stiller.
Den ble først spilt inn av Tippie and the Clovers i 1962. «Bossa Nova Baby» ble utgitt på single samme år.
Sangen ble spilt inn av Elvis Presley i RCA Studio B, Nashville, 27. mai 1963, som en del av soundtracket til filmen Fun in Acapulco (1963).
Svensk versjon
Cornelis Vreeswijk har skrevet den svenske teksten. Den svenske tittelen er også «Bossa Nova Baby».
Listeplasseringer
Versjonen til Presley lå på en åttendeplass på Billboard Hot 100-listen. og en 20.-plass på Billboard R&B Singles-listen i1963.
Fabiinae
Fabiinae er en artsfattig underfamilie av små, vedborende biller.
Patrik Bodén
Lars Patrik Bodén (født 30. juni 1967 i Fryksände) er en tidligere svensk friidrettsutøver, tidligere verdensrekordinnehaver i spydkast.
Bodéns personlige rekord og daværende verdensrekord lyder på 89,10 m, som han kastet i Austin, Texas 24. mars 1990.
Bodén ble svensk mester sju ganger og deltok i tre VM-finaler og to OL. Hans fremste internasjonale mesterskapsresultat var bronsemedaljen fra EM 1990 i Split, Jugoslavia. Bodén ble ofte nevnt blant favorittene foran de store mesterskapene, men han lyktes aldri i å nå helt opp.
Kevin Sutherland
Kevin Sutherland (født 4. juli 1964 i Sacramento, California) er en amerikansk profesjonell golfspiller.
Yopie Latul
Biografi
Yopie startet sin sangkarriere i 1982 og hadde et gjennombrudd i 1986 med sin singelplate «Ayun Langkahmu» av Elfa Secioria og Wieke Gur. Yopie ble også kjent for sangen «Kembalikan Baliku» av Guruh Soekarnoputra, fremført av ham i Den indonesiske folkessangfestival i 1987 med Swara Mahardhika-koret.
Kevin Sutherland
Sutherland ble profesjonell i 1987, og kvalifiserte seg til PGA-touren i 1992. Den første seieren på touren kom i 2002, da han vant World Golf Championships-turneringen WGC-Accenture Match Play Championship.
Yopie Latul
Biografi
Yopie ble også kjent for den etniske dansesangen «Poco-poco» (1995), som hanvant en pris for i 2001.
Kevin Sutherland
Også broren David var profesjonell golfspiller, med en seier på Nationwide Tour som beste resultat.
Cecilia Carranza
Cecilia Carranza Saroli (født 29. desember 1986) er en argentinsk seiler som spesialiserer seg i laser radial. Under Sommer-OL 2012 i London representerte hun landet sitt, der hun ble nummer 21.
Hun tok gull under Sommer-OL 2016.
Under Sommer-OL 2020 i Tokyo som ble arrangert i 2021, ble hun nummer 7 i nacra 17.
Arnold Machin
Arnold Machin (født 30. september 1911, død 9. mars 1999) var en britisk kunstner, skulptør og mynt- og frimerkedesigner. Han har laget et portrett av dronningen som blir brukt på mange frimerker og mynter, inkludert de første One Penny myntene.
Arktiske vinterleker 2010
Arktiske vinterleker 2010 (arktiske vinterleker) ble arrangert i Grande Prairie i Canada i 2010.
Felipe Aguilar
Felipe Aguilar Schuller (født 7. november 1974) er en chilensk profesjonell golfspiller på Europatouren.
Aguilar ble profesjonell i 1999. Han kvalifiserte seg for Europatouren i 2006 som den andre chilenske golfspilleren. Men Aguilar hadde for dårlige resultater til å beholde kortet da sesongen var over, så i 2007 måtte han spille på Challenge Tour. Der vant han i 2007 to turneringer. Dermed var han igjen klar for Europatouren i 2008, der han i februar vant Indonesia Open.
EM i sandvolleyball 2019
EM i sandvolleyball 2019 ble arrangert i Moskva i Russland fra 5. til 11. august 2019.
Sune Andersson
Sune Andersson er navnet til flere personer:
Erik Levin
Erik Levin var en svensk fotballspiller. Levin, som var forsvarsspiller, spilte 48 kamper og scoret ett mål for Malmö FF i Allsvenskan fra 1937 til 1945.
Dryococelus australis
Dryococelus australis, også kalt trehummer, er et insekt som tilhører ordenen spøkelsesinsekter.
Kjennetegn
Dyret blir ca. 100 til 120 millimeter langt og har som voksen en mørk rødbrun eller svartaktig farge. Unge individer er grønne, trolig på grunn av kamuflasje. Arten regnes som den største av alle spøkelsesinsekter uten vinger.
Hunner er som oftest større enn hanner. De kan bli 12 cm. lange og hannenes maksimale lengde er 10,6 cm.
Utbredelse
Det opprinnelige utbredelsesområdet strakte seg over hele Lord Howe-øya som ligger ca. 580 km. øst om Australia. I dag er arten endemisk for den lille øya Ball's Pyramid som ligger 23 km. sørøst for Lord Howe-øya. Den siste populasjonen med omkring 30 individer lever på en flate av 6 x 30 meter der det finnes et tre av arten Melaleuca howeana.
Status
Arten var siden 1920 listet som utdødd innen den ble gjenfunnet av et australsk forskerteam i 2001. Den opprinnelige bestanden på Lord Howe-øya ble drept av rotter som i 1918 kom dit fra et fartøy som sank utenfor øya.
I 2003 hentet entomologen Stephen J. Fellenberg et han- og et hunindivid fra Ball’s Pyramid for å avle nye individer som senere kan gjeninnføres på Lord Howe-øya. Først skal alle rotter på øya drepes ved hjelp av rottegift. Fellenbergs prosjekt er svært framgangsrikt. Allerede i 2005 fantes det over 100 individer av Dryococelus australis i fangenskap.
Ricky Bruch
Björn Rickard «Ricky» Bruch (født 2. juli 1946 i Örgryte, død 30. mai 2011 ) var en svensk friidrettsutøver som deltok i de olympiske leker 1968 i Mexico by, 1972 i München og 1976 i Montréal.
Bruch fikk sitt store gjennombrudd på midten av 1960-årene. Han konkurrerte i kulestøt og diskos, der han havnet i den ypperste verdenseliten på begynnelsen av 1970-årene. Bruch var verdens beste på trening, men lyktes aldri helt i de store mesterskapene. Karrierens høydepunkt kom i 1972, da han først tangerte verdensrekorden med et kast på 68,40 i Stockholm. Senere i sesongen tok han bronsemedalje under OL i München. Ved siden av idrettskarrieren spilte Bruch i flere filmer, og han hadde en birolle, som Labbas, i filmen Ronja Røverdatter.
Bruch var etter avsluttet karriere åpen på sitt forhold til bruk av doping gjennom ulike anabole steroider og andre preparater.
Filmen Själen är större än världen viser Ricky Bruch som seg selv i kampen for å kvalifisere seg til 1984 års Sommer-OL i Los Angeles. Denne filmen vant Children's Film Prize of the Nordic Film Institutes under Lübeck Nordic Film Days i 1985.
I 1990 gav Bruch ut selvbiografien Gladiatorens kamp.
The Valet’s Wife
The Valet's Wife er en amerikansk stum kort dramafilm fra, regissert av D. W. Griffith. En kopi av filmen er lagret i filmarkivet i George Eastman House.
Handling
Reggie Van Twiller er en ungkar og livsnyter fra New York som lever luksuriøst, og er omgitt av en rekke hyggelige følgesvenner. Hans sosiale plikter var så viktige og påtrengende for ham at han ikke kunne jobbe for å skaffe seg et vanlig levebrød. Pengene han bruker kommer som regel fra hans onkel, pastor Eben Haddock, som ønsker at Reggie snart burde gifte seg og slå seg mer til ro.
Så Reggie påstår ovenfor onkelen sin at han har giftet seg, og senere påstår han at han har fått et barn. Disse løgnene går bra i to år, frem til Reggie en morgen mottar et brev fra onkelen sin som skal ankomme New York kort tid senere - og at han ønsker å møte Reggies kone og lille barn. Reggie må derfor, i all hast, forsøke å finne en passende kone og et lite barn som kan posere som hans egen kone og spedbarn.
Bradley Dredge
Bradley Dredge (født 6. juli 1973 i Tredegar, Wales) er en profesjonell golfspiller på Europatouren.
Dredge ble profesjonell i 1996. Han prøvde å kvalifisere seg for Europatouren via kvalifiseringsskolen før både 1996- og 1997-sesongen, men måtte ta til takke med Challenge Tour i 1997. Der havnet han på femtendeplass på pengelisten, blant annet takket være en seier i Tyrkia. I 1998 var Dredge tilbake på Europatouren. Han klarte ikke å komme høyt nok på pengelisten til å fortsette på touren og måtte derfor tilbake til Challenge Tour i 1999. En ny seier der førte ham tilbake til Europatouren.
Frances Thurber Seal
Frances Thurber Seal, (født ca. 1860, død i 1930-årene) var en Christian Science-praktiserende og -lærer fra USA, og en av de tre som etablerte denne religion i Tyskland. Hun var også med på å introdusere bevegelsen i Norge.
Laugaland kraftverk
Laugaland kraftverk er et vannkraftverk i Hjelmeland kommune i Rogaland.
Installert effekt er 80 kW fra en peltonturbin. Årsproduksjon er 0,6 GWh.
Frances Thurber Seal
Liv og virke
Et år etter ble hun spurt av Lathrop om å reise til Dresden i Tyskland, der noen tyske Christian Scientist-praktiserende hadde bedt om noen å komme. Med finansiell hjelp fra Mary Beecher Longyear seilte hun avsted i desember 1897.
Seal var en av tre (de to andre var tyskere, Bertha Günther-Peterson i Hannover og Hans Eckert i Stuttgart) som arbeidet for Christian Scientists i Tyskland i 1897. I 1898 ble Seal bedt om å besøke Norge for å snakke med en kbinne som led av kreft og med noen andre i Haugesund.
Hun kom tilbake til Tyskland og fortsatte sitt virke der, men klarte snart å reise tilbake til New York City og ta bevegelsens lærerutdannelse.
Seal vendte tilbake til Dresden, ble der til over sommeren 1899, og flyttet så til Berlin. I begge byer førte hennes virke til etableringer av Christian Science-kirker. Hun var også så opptatt med pasienter at hun måtte be studentene om å besøke henne og hjelpe henne.
Hun returnerte igjen til USA i 1902, og besøkte Boston og Concord i New Hampshire, der hun traff Eddy.
Seal flyttet hjem for godt til USA i 1906, og slo seg ned i New York, swe hun fortsatt e sitt virke som Christian Scientist.
Tønsberg tønne
Tønsberg tønne er et markant sjømerke ved innseilingen til Tønsbergfjorden. Som sjømerke må dette være meget gammelt, og opprinnelig var det en påle med en tønne som markerte stedet. I dag er det en steinvarde som utgjør sjømerket. Tønsberg tønne ligger helt sørøst på Østerøya i Sandefjord kommune. Farvannet er grunt og trangt, og her kan det oppstå grov sjø selv ved moderate vindforhold.
Arktiske vinterleker 2012
Arktiske vinterleker 2012 (arktiske vinterleker) ble arrangert i Whitehorse, Yukon i Canada i 2012.
Det ble konkurrert i 19 idretter.
Trentino-offensiven
Den ble igangsatt 15. mai 1916 med en uventet framrykking mot byen Asiago i Provinsen Vicenza, som nå ligger i det nordøstlige Italia, men som den gang lå på grensen mellom Italia og Østerrike-Ungarn.
Bakgrunn
Den østerrikske-ungarske øverstkommanderende Franz Conrad von Hötzendorf hadde allerede i en periode argumentert for en straffeekspedisjon mot Italia som følge av landet hadde forlatt Sentralmaktene og brutt Trippelalliansen fra 1882. Straffeekspedisjonen hadde som mål å slå ut de italienske styrkene og avskjære de italienske styrkene som kjempet ved Slagene ved Isonzo, de italienske styrkene ved Belluno og i det østlige Trentino ved å nå fram til Venezia.
Kampene
Til tross for sterk italiensk motstand, rykket de østerriksk-ungarske strykene langsomt framover gjennom det krevende fjellandskapet, men til slutt ble forsyningssituasjonen for vanskelig og offensiven falt sammen, og 26. juni kunne italienerne begynne en motoffensiv hvor de erobret tilbake en del av de tapte områdene, blant annet Asiago. Totalt klarte ikke de østerriksk-ungarske styrkene å rykke mer enn 19 km fram under denne offensiven. Italienerne svarte også med en sjette offensiv ved Isonzo, og denne gangen lyktes de med å erobre Gorizia 9. august.
Eros (1926)
Eros (originaltittel: Flesh and the Devil) er en amerikansk romantisk stumfilm produsert i 1926 med premiere i januar 1927. Filmen ble regissert av Clarence Brown og har Greta Garbo og John Gilbert i hovedrollene som det forelskede paret Felicitas og Leo.
Handling
To barndomsvenner, Leo og Ulrich, vokser opp og blir soldater i Tyskland. Leo blir forelsket i Felicitas, kona til en mektig greve - et ekteskap som Felicitas har unnlatt å informere Leo om. Greven oppfordrer til en duell med Leo, for å gjenvinne æren sin. Leo dreper greven i duellen, men blir deretter straffet av militæret ved å bli sendt til Afrika i fem år.
På grunn av Ulrichs inngripen, tjener Leo bare tre år før han blir sendt hjem igjen. På hjemreisen fokuserer Leo på drømmen sin, om å bli gjenforent med Felicitas. Før han reiste til Afrika, hadde Leo bedt Ulrich om å ta seg av Felicitas behov mens han var bortreist. Ulrich - uvitende om at vennen hans er forelsket i Felicitas - blir også forelsket i henne, og gifter seg med henne.
Lang Lang
Lang Lang (, født 14. juni 1982 i Shenyang i provinsen Liaoning i Folkerepublikken Kina) er en kinesisk konsertpianist. Han har spilt med ledende europeiske, amerikanske og kinesiske orkester.
Alias
Alias som betyr oppdiktet navn. Det finnes flere, nesten synonyme betydninger. Alias kan referere til:
Ma! He’s Making Eyes at Me
'''«Ma! He's Making Eyes at Me»''' er en amerikansk sang med melodi av Con Conrad og tekst av Sidney Clare. Den ble publisert i 1921.
Svenske versjoner
Sven Paddock har skrevet to svenske tekster. Paddocks versjoner heter «Mamma, en karl har sett på mej» og «Mamma, vad det är kul med twist».
Ryan Moore (fotballspiller)
Ryan Moore (født 23. august 1986 i Keene, New Hampshire i USA) er en amerikansk fotballspiller.
Moore spilte college-fotball da han studerte ved St. Lawrence University. Ved college spilte Moore også i National Premier Soccer League og under New Hampshire Phantoms i USL Premier Development League. Mens Moore var utvekslingsstudent i Kenya for hans siste semester spilte han for den keyanske fotballklubben Mathare United. Etter at han uteksaminert fra St. Lawrence prøvespilte Moore for RRFC Montegnée i Liège, Belgia i tre måneder, men ble ikke tilbudt noen kontrakt med klubben da prøvetiden var ferdig. Moore signerte sin første profesjonelle kontrakt som fotballspiller i 2010 da han ble signert av AC St. Louis. Moore gjorde sin profesjonelle debut som fotballspiller den 10. april 2010 i St. Louis sin aller første kamp, mot Carolina RailHawks.
Johann Hartmann
Johann Ernst Hartmann (født 24. desember 1726 i Głogów i Schlesien, død 21. oktober 1793) var en tyskfødt musiker og komponist som virket i København fra 1762. Han ble stamfar til en lang rekke kulturpersonligheter i Danmark.
I 1754 var Hartmann fiolinist hos fyrstbiskopen i Breslau, Grev Schaffgotsch; senere ble han konsertmester i den lille residensbyen Rudolstadt og deretter i Pløn hos hertug Frederik Carl. Da hertugen døde uten arvinger i 1761, gikk hertugdømmet hans til den danske kongen Frederik V, og en del av Plønerhoffets orkestermusikere reiste til København, blant annet Hartmann.
I København ble han straks ansatt som fiolinist i Det Kongelige Kapel, ble musikklærer for den senere kong Christian VII og i 1768 forfremmet til konsertmester, d.v.s nestkommanderende for orkesteret. Han ble en bærende kraft i de kammerkonsertene som ble avholdt ved hoffet i årene rundt 1770. Dessuten deltok han i eller ledet konserter i private forsamlinger som de såkalte Gjethuskonserter som begynte i 1774 og han virket som leder av konsertene i Det harmoniske Selskab.
Den fremherskende operastilen på Hofteatret og Det Kongelige Teater var italienskinspirert, men nettopp i disse årene skiftet moten til en mer enkel franskinspirert stil og Hartmann ble flere ganger oppfordret til å levere musikk til danskspråklige syngespill. I 1778 ble Det italienske Operaselskab avskjediget og de nye strømningene fikk mer plass. I 1779 ble Hartmanns to første forsøk i den nye sjangeren oppført. Johannes Ewald skrev tekstene og Hartmann musikken til Balders død og Fiskerne, hvor man for første gang hører kongesangen Kong Christian stod ved højen mast, og begge var suksesser. Senere fulgte et par andre verk.
Før sin ankomst til København og i de første årene i byen skrev Hartmann instrumentalmusikk for kammerbesetning og mindre orkestre i en stil opp mot Haydn. De fleste av disse verk er forsvunnet; noen av dem ved Christiansborgs brann i 1794, ettersom notesamlingen hans hadde blitt kjøpt av kongen og anbrakt på slottet kort før brannen.
Slekten
To av Johann Hartmanns sønner, Johan Ernst Hartmann og August Wilhelm Hartmann var begge musikere og komponerte. Den sistes sønn var dansk musikks nesten altoverskyggende skikkelse på 1800-tallet, J.P.E. Hartmann, hvis sønn var Emil Hartmann, som også var dirigent og komponist. J.P.E. Hartmanns datter Sophie giftet seg med Niels W. Gade og en annen datter Clara med komponisten August Winding. En annen sønn, Carl Christian Ernst Hartmann, var en anerkjent billedhugger. Komponisten Niels Viggo Bentzon var tipp-tipp oldebarn av Johann Ernst Hartmann. Hans sønn jazzpianisten Nikolaj Bentzon samt den belgiske komponisten Jean Pierre Waelbroeck utgjør de seneste skuddene på stammen.
Paul Goydos
Paul Goydos (født 20. juni 1964 i California) er en amerikansk profesjonell golfspiller på PGA-touren.
Goydos ble profesjonell i 1989. Etter noen sesonger på Nationwide Tour, kvalifiserte han seg til spill på PGA-touren i 1993 via tourens kvalifiseringsskole.
Goydos er en av kun seks spillere som har gått en runde på PGA-touren på 59 slag. Dette skjedde på den første runden i John Deere Classic i 2010. Han endte til slutt på annenplass i turneringen.
Marrucinere
Marrucinerne var en folkestamme som i oldtiden bodde i et lite område i Midt-Italia, avgrenset av elvene Aterno og Foro. Den største byen i marrucinernes land var Teate, det nåværende Chieti. Andre bosetninger lå i Ceio (det nåværende San Valentino i Abruzzo Citeriore), Iterpromium (Casauria), Civitas Danzica (Rapino), and havnebyen Aternum (Pescara), som man delte med vestinerne, uten at det tilsynelatende skapte større problemer.
Litteratur
Teksten er primært basert på Encyclopædia Britannica (1911), som ikke lengre er beskyttet av opphavsrett.
Josefin Olsson
Josefin Olsson (født 23. august 1989) er en svensk seiler som spesialiserer seg i laser radial. Under Sommer-OL 2012 i London representerte hun landet sitt, der hun ble nummer 18.
Under Sommer-OL 2020 i Tokyo som ble arrangert i 2021, tok hun sølv.
San Andreas
San Andreas har flere betydninger:
Carl Wilson
Carl Dean Wilson (født 21. desember 1946 i Hawthorne, California, død 6. februar 1998 i Los Angeles) var en rockemusiker fra USA, best kjent som et av de opprinnelige medlemmene av The Beach Boys, der han spilte gitar og sang. Han var bror av Brian og Dennis Wilson i samme gruppe. Han var også medlem av Kenny & the Cadets og Beckley-Lamm-Wilson.
På gruppas første plater kan en høre Wilson spille gitar på en svært Chuck Berry-inspirert måte. Etter hvert sang han også hovedstemmen på en del låter, med «Girl Don't Tell Me» fra 1965 som den første. Fra midten av 1960-årene hadde Beach Boys en praksis med å erstatte gruppemedlemmene med studiomusikere på plateinnspillinger. Carl fortsatte imidlertid å spille sjøl. På denne tida blei det også stadig vanligere at han sang hovedstemmen, blant annet på hitlåter som «Good Vibrations», «God Only Knows», «Darlin'», «Wild Honey» og «I Can Hear Music».
Etter at eldstebror Brian trakk seg tilbake fra sceneopptredender i 1965, var Carl gruppas de facto leder i slike sammenhenger. Etter hvert blei han også leder i studiosammenheng, og han produserte blant annet deler av albuma 20/20 og Carl and the Passions - «So Tough» (et navn som i seg sjøl honorerer Carls lederskap).
Carl Wilson var aldri den store låtskriveren. Han komponerte imidlertid noen sanger, blant annet «Long Promised Road», som har gitt tittelen til en biografi over ham, som kom ut i 2015 og er skrevet av Kent Crowley.
I 1970-årene var Carl også produsent for andre artister, blant annet den sørafrikanske gruppa The Flame, og fra denne gruppa kom de seinere to nye Beach Boys-medlemmene Blondie Chaplin og Ricky Fataar. Han var også bakgrunnssanger på andres plater, blant annet for Chicago, Elton John og David Lee Roth.
I 1981 trakk Wilson seg ut av Beach Boys. Han gav ut soloalbumet Carl Wilson, som ikke vakte særlig oppsikt. Heller ikke det neste, Youngblood, kom inn på listene som album. Da Youngblood kom ut i 1983, var Wilson tilbake i The Beach Boys, som han fortsatte å spille med like inntil han døde av lungekreft i 1998.
I 1988 blei The Beach Boys innvalgt i Rock and Roll Hall of Fame.
Solodiskografi
Se også The Beach Boys' diskografi.
Singler
Game Link Cable
Game Link Cable er en tilbehørskabel for Nintendos Game Boy-konsollserie. Den lar en koble sammen flere Game Boy-konsoller for å kunne spille flerspillerspill. Avhengig av spillet, så kunne man koble sammen to identiske spill, for eksempel Tetris, eller så kunne man koble sammen to kompatible spill, som Pokémon Red og Blue.
Bushidō
Bushidō (japansk: 武士道) er den strenge morallæren og livsstilen som gjaldt for de japanske samuraiene. Bushidō kan oversettes som «krigerens vei» på norsk. Bushidō er løselig analogt med konseptet ridderskap i middelalderens Europa. Akkurat som de europeiske ridderne hadde samuraiene ett sett moralkoder å leve etter som også var basert på en moralsk livsstil. Bushidō går ut på at en kjenner livet i hvert åndedrag en tar, i hver kopp med te, i hvert vindpust, i kirsebærtreet og i hvert liv en tar.